Πεύκα, 4 Φεβρουαρίου 2020

 Αρ. Πρωτ. : 23

 **Προς**

 **τη Δ/νση Β/θμιας Εκπ/σης**

 **Δυτικής Θεσ/νίκης**

 **(για ανάρτηση στην ιστοσελίδα)**

**ΘΕΜΑ : «Πρόσκληση εκδήλωσης ενδιαφέροντος για την πραγματοποίηση τετραήμερης εκδρομής της A΄ τάξης του Ιδ. ΓΕ.Λ «ΔΕΛΑΣΑΛ»**

Το Ιδιωτικό ΓΕΛ «ΔΕΛΑΣΑΛ» προκηρύσσει διαγωνισμό σύμφωνα με την υπ’ αριθμό 33120/ΓΔ4/28-02-2017 Υπουργική Απόφαση του ΥΠ.Π.Ε.Θ. (ΦΕΚ 681 τ.Β’/2017) για την κατάθεση κλειστών προσφορών από ενδιαφερόμενα τουριστικά γραφεία με ισχύουσα άδεια λειτουργίας από τον ΕΟΤ, σχετικά με την πραγματοποίηση 4ήμερης εκδρομής της Α΄ Τάξης του σχολείου μας.

Παρακαλούνται τα ενδιαφερόμενα ταξιδιωτικά γραφεία να καταθέσουν οικονομική προσφορά και αντίστοιχο πρόγραμμα για τη σχεδιαζόμενη εκδρομή των μαθητών μας, τηρώντας τις παρακάτω προδιαγραφές:

Η εκδρομή θα είναι διάρκειας τριών **(4) ημερών**. Πιο συγκεκριμένα :

* Θα συμμετέχουν συνολικά: **50 ± 2 μαθητές** και **4 συνοδοί καθηγητές**, ένας από τους οποίους θα είναι ο Αρχηγός.
* Η μετακίνηση θα γίνει **σιδηροδρομικώς** και **οδικώς.**
* Το ξενοδοχείο της διαμονής θα είναι **3\*** ή **4\***.
* Θα υπάρχει **Ασφάλιση Ευθύνης Διοργανωτή**, σύμφωνα με την κείμενη νομοθεσία (να προσκομίσει μαζί με την προσφορά, το συμβόλαιό του με την ασφαλιστική εταιρεία και, 2 έως 3 ημέρες πριν από την αναχώρηση, τη βεβαίωση ασφάλισης με την ονομαστική λίστα του σχολείου).
* Θα υπάρχει **πρόσθετη προαιρετική ασφάλιση κάλυψης εξόδων σε περίπτωση ατυχήματος ή ασθένειας**. Σε περίπτωση που το σχολείο επιθυμεί την πρόβλεψη της επιστροφής των χρημάτων σε μαθητή, αν για αποδεδειγμένους λόγους ανωτέρας βίας ή αιφνίδιας ασθένειας, ματαιωθεί η συμμετοχή του, τότε θα πρέπει να ζητηθεί ρητά και να προβλεφθεί και η συγκεκριμένη απαίτηση, στην πρόσθετη προαιρετική ασφάλεια.
* Τα δωμάτια των μαθητών θα είναι **δίκλινα ή τρίκλινα** και των **συνοδών μονόκλινα**. Δεν είναι αποδεκτή η χρήση πτυσσόμενων κρεβατιών.
* Οι προσφορές θα περιλαμβάνουν τιμές με πρωινό και τιμές με ημιδιατροφή.
* Η τιμή θα είναι ανά μαθητή με ΦΠΑ και τελική συνολική τιμή της εκδρομής με όλα τα έξοδα μεταφοράς, διαμονής, φόρων ή όποια άλλη επιβάρυνση.
* Το λεωφορείο θα είναι σύγχρονο, διαθέσιμο επί 24ώρου βάσεως και θα πληροί τις προϋποθέσεις της κείμενης νομοθεσίας για την ασφάλεια των μαθητών.
* Απαιτείται αποδεικτικό ότι το πρακτορείο είναι Γραφείο Γενικού Τουρισμού και διαθέτει ειδικό σήμα λειτουργίας, προσφάτως θεωρημένο και χορηγημένο από τον ΕΟΤ.
* Το Πρόγραμμα εκπαιδευτικών επισκέψεων για όλες τις ημέρες και οι όροι της εκδρομής θα συμπεριληφθούν στο ιδιωτικό συμφωνητικό που θα υπογραφεί με το ταξιδιωτικό γραφείο που θα επιλεγεί.
* Ως εγγύηση καλής εκτέλεσης, θα κρατηθεί στο σχολείο μέρος των χρημάτων του συνολικού ποσού, το οποίο θα αποδοθεί στο πρακτορείο αμέσως μετά το πέρας της εκδρομής.
* Οπροορισμός της εκδρομής είναι η **Αθήνα** και θα περιλαμβάνεται και μία ημερήσια μετακίνηση στο **Ναύπλιο.**
* Το **χρονικό διάστημα** πραγματοποίησης της εκδρομής είναι **09 -12 Απριλίου.**

Οι ενδιαφερόμενοι θα δώσουν την τελική συνολική τιμή του οργανωμένου ταξιδιού και την τιμή κατ’

άτομο στην οποία θα περιλαμβάνονται όλοι οι απαιτούμενοι κατά περίπτωση φόροι.

Οι προσφορές πρέπει να έχουν κατατεθεί στο σχολείο μέχρι την **Τρίτη, 11 Φεβρουαρίου 2020** και

**ώρα 13.00΄** το μεσημέρι. Η κατάθεση της προσφοράς από το ταξιδιωτικό γραφείο θα πρέπει να

συνοδεύεται απαραιτήτως και με **Υπεύθυνη Δήλωση** ότι διαθέτει **βεβαίωση συνδρομής των**

**νομίμων προϋποθέσεων για τη λειτουργία τουριστικού γραφείου,** η οποία βρίσκεται σε ισχύ.

**Ο Διευθυντής του Λυκείου**

**Γεώργιος Ντιγκμπασάνης**

**Φυσικός ΠΕ 04**